Maja Dahlqvist

**Maja Anna Linnéa Dahlqvist** (s. 15. huhtikuuta 1994 Falun, Ruotsi) on ruotsalainen maastohiihtäjä, joka edustaa Falun Borlänge Skidklubbia. Hän on parisprintin olympiavoittaja ja kolminkertainen maailmanmestari. Henkilökohtaisissa sprinteissä hän on saavuttanut olympiahopeaa ja -pronssia sekä MM-pronssia. Maastohiihdon maailmancupissa hän on saavuttanut kuusi osakilpailuvoittoa ja voittanut sprintticupin kausina 2021–2022, 2022–2023 sekä 2025–2026.

Nuorten MM-kilpailuissa Val di Fiemmessä vuonna 2014 Dahlqvist hiihti kultaa voittaneessa Ruotsin viestijoukkueessa. Maailmancupissa Dahlqvist kilpaili ensimmäisen kerran Rukalla marraskuussa 2014 sijoittuen perinteisen hiihtotavan sprintissä 49:nneksi. Ensimmäiset maailmancupin pisteensä hän saavutti joulukuussa 2014 oltuaan Davosin vapaan hiihtotavan sprintissä 26:s ja viikkoa myöhemmin Davosissa samalla matkalla 12:s. Ensimmäisen palkintosijansa hän saavutti oltuaan toinen Dresdenn vapaan hiihtotavan sprintissä tammikuussa 2018. Tätä ennen hän oli sijoittunut maailmancupin osakilpailussa parhaimmillaan 11:nneksi. Seuraavana päivänä hän voitti Dresdenissä parisprintin. 

Kaudella 2018–2019 Dahlqvist sijoittui Rukan perinteisen hiihtotavan sprintissä toiseksi, Davosin vapaan sprintissä kolmanneksi, Dresdenin vapaan sprintissä toiseksi ja Otepään perinteisen sprintissä kolmanneksi. Lisäksi hän voitti jälleen Dresdenin parisprintin. Lahdessa hän sijoittui vapaan sprintissä kolmanneksi ja voitti parisprintin. Seefeldin MM-kilpailuissa 2019 Dahlqvist voitti kultaa perinteisen hiihtotavan parisprintissä ja sijoittui vapaan hiihtotavan sprintissä kuudenneksi. MM-kilpailujen jälkeen hän sijoittui kolmanneksi Falunin vapaan hiihtotavan sprintissä. Maailmancupin kokonaiskilpailussa hän oli yhdeksäs ja sprintticupissa kolmas.

Dahlqvist sijoittui kaudella 2019–2020 kolmanneksi Dresdenin vapaan hiihtotavan sprintissä sekä voitti Planican ja Dresdenin parisprintit. 2020–2021 hän oli toinen Rukan perinteisen hiihtotavan sprintissä. Hän oli toinen myös Tour de Skin Val di Fiemmen perinteisen hiihtotavan sprintissä. Dahlqvist saavutti ensimmäisen maailmancupin osakilpailuvoittonsa Ulricehamnin vapaan hiihtotavan sprintissä. Sprintticupissa hän oli viides. Oberstdorfin MM-kilpailuissa 2021 hän oli perinteisen hiihtotavan sprintissä yhdeksäs. Vapaan hiihtotavan parisprintissä Jonna Sundlingin kanssa hän voitti kultaa. Kaudella 2021–2022 Dahlqvist voitti Rukan perinteisen hiihtotavan sprintin sekä Lillehammerin, Davosin ja Dresdenin vapaan hiihtotavan sprintit. Hän voitti myös Dresdenin vapaan hiihtotavan parispintin. Pekingin olympialaisissa 2022 Dahlqvist saavutti vapaan sprintissä sekä perinteisen parisprintissä hopeaa ja hiihti ensimmäisen osuuden Ruotsin pronssia voittaneessa viestijoukkueessa. Olympialaisten jälkeen hän sijoittui Lahden vapaan ja Falunin perinteisen hiihtotavan sprintissä kolmanneksi. Hän voitti sprintticupin ja sijoittui maailmancupin kokonaiskilpailussa kymmenenneksi. Kaudella 2022-2023 hän sijoittui toiseksi Lillehammerin vapaan hiihtotavan sprintissä. Val Müstairin sprintissä hän sijoittui toiseksi. Livignon vapaan hiihtotavan sprintissä hän sijoittui toiseksi. Les Roussesin perinteisen hiihtotavan sprintissä hän sijoittui kolmanneksi. Toblachin vapaan hiihtotavan sprintissä hän sijoittui toiseksi. Falunin vapaan hiihtotavan sprintissä hän oli kolmas. Hän voitti sprintticupin ja oli maailmancupin kokonaiskilpailussa kahdeksas. Planican MM-kilpailuissa 2023 Dahlqvist saavutti perinteisen hiihtotavan sprintissä sekä viestissä pronssia ja oli 10 kilometrin vapaan hiihtotavan kilpailussa kymmenes. 

Kaudella 2023–2024 Dahlqvist sijoittui Gomsin vapaan hiihtotavan sprintissä toiseksi. Hän sijoittui Canmoren vapaan hiihtotavan sprintissä toiseksi. Hän sijoittui Lahden vapaan hiihtotavan sprintissä kolmanneksi. Sprintticupissa hän oli neljäs. Kaudella 2024–2025 hän sijoittui kolmanneksi Rukan perinteisen hiihtotavan sprintissä. Hän sijoittui toiseksi Les Roussesin perinteisen hiihtotavan sprintissä. Hän sijoittui kolmanneksi Engadinin vapaan hiihtotavan sprintissä. Hän voitti Cognen perinteisen hiihtotavan sprintin. Hän sijoittui toiseksi Tallinnan vapaan hiihtotavann sprintissä. Sprintticupissa hän oli kolmas. Trondheimin MM-kilpailuissa 2025 hän sijoittui vapaan hiihtotavan sprintissä neljänneksi ja voitti kultaa perinteisen hiihtotavan parisprintissä. Kaudella 2025–2026 hän sijoitti Rukan perinteisen hiihtotavan sprintissä kolmanneksi. Tour de Skillä hän sijoittui Toblachin vapaan hiihtotavan sprintissä kolmanneksi. Oberhofin vapaan hiihtotavan sprintissä hän sijoittui kolmanneksi. Milanon ja Cortinan olympialaisissa 2026 Dahlqvist voitti kultaa vapaan parisprintissä yhdessä Jonna Sundlingin kanssa ja saavutti pronssia perinteisen hiihtotavan sprintissä. Olympialaisten jälkeen hän sijoittui kolmanneksi Lake Placidin vapaan hiihtotavan sprintissä. Hän voitti sprintticupin ja sijoittui maailmancupin kokonaiskilpailussa kolmanneksi.

## Lähteet

## Aiheesta muualla